כללי תאגידי מים וביוב (ייעוד רווחים)

{{ח:התחלה}}
{{ח:כותרת|כללי תאגידי מים וביוב (ייעוד רווחים), התשע״ד–2014}}

{{ח:פתיח-התחלה}}
{{ח:תיבה|ק״ת תשע״ד, 1076|כללי תאגידי מים וביוב (ייעוד רווחים)|https://olaw.org.il/takanot/takanot-7369.pdf}}, {{ח:תיבה|1575|תיקון|https://olaw.org.il/takanot/takanot-7404.pdf}}; {{ח:תיבה|תשע״ט, 3418|תיקון|https://olaw.org.il/takanot/takanot-8240.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותה לפי {{ח:חיצוני|חוק תאגידי מים וביוב#סעיף 63|סעיף 63(א)(5)}} {{ח:חיצוני|חוק תאגידי מים וביוב|לחוק תאגידי מים וביוב, התשס״א–2001}} (להלן – החוק), קובעת מועצת הרשות הממשלתית למים ולביוב כללים אלה:
{{ח:סוגר}}
{{ח:מפריד}}

{{ח:סעיף|1|הגדרות|תיקון: תשע״ד, תשע״ט}}
{{ח:ת}} בכללים אלה –
{{ח:ת|סוג=הגדרה}} ”היזון חוזר“ – ההפרש בין כמות המים שהוקצתה לחברה למטרות המים השונות לבין הכמות שסופקה בפועל לאותה מטרה במכפלת הפרשי התעריף בין התעריף לאספקה למטרת הקצאה לבין התעריף לשימוש אחר שאליו סופקו המים בפועל;
{{ח:ת|סוג=הגדרה}} ”הפרשי פחת“ – ההפרש בין שיעור פחת המים התקני לבין שיעור פחת המים בתוספת ההפרש בין שיעור פחת הגבייה התקני לבין שיעור פחת הגבייה של החברה;
{{ח:ת|סוג=הגדרה}} ”חוק החברות“ – {{ח:חיצוני|חוק החברות|חוק החברות, התשנ״ט–1999}};
{{ח:ת|סוג=הגדרה}} ”חוק המים“ – {{ח:חיצוני|חוק המים|חוק המים, התשי״ט–1959}};
{{ח:ת|סוג=הגדרה}} ”חלוקה“ – כהגדרתה {{ח:חיצוני|חוק החברות|בחוק החברות}};
{{ח:ת|סוג=הגדרה}} ”יחס כיסוי חוב“ – היחס בין הרווח התפעולי לפני הוצאות מימון ופחת (EBITDA) בניכוי הוצאות מסים וההשקעות הנדרשות בשיקום ובפיתוח תשתיות לרבות היטלי הפיתוח שנגבו בשנה הנבחנת, בתוספת 'הכנסות אחרות׳ לרבות מענקי תאגוד, הכנסות בעד טיהור שפכים והכנסות תפעוליות אחרות בעלות אופי מתמשך ובניכוי סכום הרווחים המבוקשים לחלוקה לבין הוצאות מימון וחלויות שוטפות של השנה הנבחנת;
{{ח:ת|סוג=הגדרה}} ”כללי חישוב עלות“ – {{ח:חיצוני|כללי תאגידי מים וביוב (חישוב עלות שירותי מים וביוב והקמת מערכת מים או ביוב)|כללי תאגידי מים וביוב (חישוב עלות שירותי מים וביוב והקמת מערכת מים או ביוב), התש״ע–2009}};
{{ח:ת|סוג=הגדרה}} ”כללי דוחות תקופתיים ומיידיים“ – {{ח:חיצוני|כללי תאגידי מים וביוב (דוחות תקופתיים ומיידיים)|כללי תאגידי מים וביוב (דוחות תקופתיים ומיידיים), התש״ע–2010}};
{{ח:ת|סוג=הגדרה}} ”כללי התעריפים“ – {{ח:חיצוני|כללי תאגידי מים וביוב (תעריפים לשירותי מים וביוב והקמת מערכות מים או ביוב)|כללי תאגידי מים וביוב (תעריפים לשירותי מים וביוב והקמת מערכות מים או ביוב), התש״ע–2009}};
{{ח:ת|סוג=הגדרה}} ”עודפים“ – כהגדרתם {{ח:חיצוני|חוק החברות#סעיף 302|בסעיף 302 לחוק החברות}};
{{ח:ת|סוג=הגדרה}} ”פחת גבייה“ ו”פחת מים“ – שיעור הפחת המוכר, לפי {{ח:חיצוני|כללי תאגידי מים וביוב (חישוב עלות שירותי מים וביוב והקמת מערכת מים או ביוב)|כללי חישוב עלות}}, שנקבע לחברה;
{{ח:ת|סוג=הגדרה}} ”רווחים מותרים לחלוקה“ – עודפים לפי הדוחות הכספיים השנתיים המבוקרים האחרונים שערכה החברה לפי {{ח:חיצוני|כללי תאגידי מים וביוב (דוחות תקופתיים ומיידיים)|כללי דוחות תקופתיים ומיידיים}}, בניכוי כל אלה:
{{ח:תתת|(1)}} מכפלה של הכנסות החברה משירותי מים וביוב מצרכנים בהפרשי הפחת שלה בתקופה שלגביה מחושבים הרווחים;
{{ח:תתת|(2)}} מענקי סיוע שקיבלה החברה מהמדינה בשנים שלגביהן מבוקשת החלוקה ושדווחו בדוחות הכספיים של החברה כהכנסות שוטפות;
{{ח:תתת|(3)}} סכומי היזון חוזר שבהם חויבה החברה לאחר תאריך הדוחות הכספיים בעד התקופה שקדמה לתאריך הדוחות הכספיים; זוכתה החברה בסכומי היזון חוזר לאחר תאריך הדוחות הכספיים בעד התקופה שקדמה לתאריך הדוחות הכספיים, ייווסף סכום הזיכוי לסכום העודפים;
{{ח:תתת|(4)}} 25% מההכנסות הנידחות בשל היטלי פיתוח ודמי הקמה שנכללו בדוח רווח והפסד של החברה;
{{ח:תתת|(5)}} סכומים שהוכרו לפי {{ח:חיצוני|כללי תאגידי מים וביוב (חישוב עלות שירותי מים וביוב והקמת מערכת מים או ביוב)#סעיף 32א|סעיף 32א לכללי תאגידי מים וביוב (חישוב עלות שירותי מים וביוב והקמת מערכת מים או ביוב), התש״ע–2009}};
{{ח:ת|סוג=הגדרה}} ”שיעור פחת מים תקני“ – שיעור פחת המים המוכר, לפי {{ח:חיצוני|כללי תאגידי מים וביוב (חישוב עלות שירותי מים וביוב והקמת מערכת מים או ביוב)|כללי חישוב עלות}}, לחברה שאינה מסוג (א) עד (ג);
{{ח:ת|סוג=הגדרה}} ”שיעור פחת גבייה תקני“ – שיעור פחת הגבייה המוכר לכל מטרת צריכה, לפי {{ח:חיצוני|כללי תאגידי מים וביוב (חישוב עלות שירותי מים וביוב והקמת מערכת מים או ביוב)|כללי חישוב עלות}}, לחברה שאינה מסוג (א) עד (ג);
{{ח:ת|סוג=הגדרה}} ”תכנית השקעות“ – תכנית שנתית לשיקום ושדרוג תשתיות מים וביוב שהגישה החברה לממונה ושהממונה אישר לפי {{ח:חיצוני|חוק תאגידי מים וביוב#סעיף 112|סעיף 112 לחוק}}.

{{ח:סעיף|2|תנאים מקדמים לבקשת חברה לחלוקה}}
{{ח:ת}} חברה לא תבצע חלוקה אלא לאחר שאישר הממונה כי התקיימו כל התנאים האלה:
{{ח:תת|(1)}} יש לחברה רווחים מותרים לחלוקה;
{{ח:תת|(2)}} החברה עומדת בתנאים הקבועים {{ח:חיצוני|חוק החברות|בחוק החברות}} לעניין חלוקה והתקבלו כל האישורים הנדרשים לפי דין לביצועה;
{{ח:תת|(3)}} הבקשה הוגשה לאחר התקופה הראשונה;
{{ח:תת|(4)}} סכום היטלי הפקה בדוחות הכספיים של החברה תואם את סכום היטלי ההפקה לפי החיובים שהוציאה הרשות לחברה;
{{ח:תת|(5)}} היחס בין ההון העצמי לבין המאזן של החברה בניכוי ההכנסות הנדחות, לפי דוחותיה הכספיים המבוקרים האחרונים, בהנחה שהחלוקה בוצעה, לא יפחת מ־35%; לעניין זה, ”הכנסות נדחות“ – לרבות הכנסות נדחות מהיטלי הפיתוח;
{{ח:תת|(6)}} תזרים המזומנים החזוי של החברה בשנת הכספים שבה הגישה החברה בקשה לבצע חלוקה ובכל אחת מארבע שנות הכספים שלאחריה, לפי התכנית העסקית שאישר לה הממונה ובלא התחשבות בעודף היטלים על השקעות בפיתוח, הוא חיובי;
{{ח:תת|(7)}} בחברה שהממונה אישר לה לקיחת הלוואה, החלוקה לא תביא לאי־עמידה באמות המידה הפיננסיות שעליהן הורה הממונה;
{{ח:תת|(8)}} החברה ביצעה בשתי שנות הכספים שקדמו להגשת בקשת החברה לבצע חלוקה, את תכנית ההשקעות בהיקף שאישר לה הממונה, לפחות; לעניין זה, ”היקף“ – סכום ההשקעה המזערי שאישר הממונה לחברה במסגרת תכנית ההשקעות לאותן השנים או סכום אחר שאישר הממונה מנימוקים מקצועיים מיוחדים; לא בוצעה תכנית ההשקעות בהיקף כאמור, רשאי הממונה לקבוע כי ההפרש שבין היקף ההשקעה המזערי לפי תכנית ההשקעות שאישר לבין סכומי ההשקעה בשיקום שביצעה החברה בפועל באותן שנים, בתוספת 50%, יופחת, לצורך חישוב סכום החלוקה, מיתרת העודפים ויופקד בפיקדון בנק ייעודי לצורך ביצוע ההשקעות שטרם בוצעו;
{{ח:תת|(9)}} אין לבעל מניות בחברה חוב בשל אי־תשלום בעד שירותי מים וביוב, נכון למועד הדוחות הכספיים האחרונים של החברה, שטרם נפרע עד מועד קבלת ההחלטה על החלוקה בדירקטוריון החברה; לענין זה, ”חוב“ – לרבות ריבית והפרשי הצמדה על איחור בתשלומים; היה לבעל מניות חוב כאמור שאינו שנוי במחלוקת, יקוזז סכום החוב מתוך הדיבידנד שבעל המניות זכאי לו.

{{ח:סעיף|3|מגבלת מלווים}}
{{ח:ת}} אין באמור בכללים אלה כדי לגרוע מזכותם של מלווים לקבוע הוראות מחמירות יותר לצורך מתן אשראי לחברה.

{{ח:סעיף|4|סכום החלוקה}}
{{ח:ת}} חברה לא תחלק יותר מהנמוך מבין –
{{ח:תת|(1)}} הרווחים המותרים לחלוקה;
{{ח:תת|(2)}} הסכום המתקבל מחישוב לפי הנוסחה הזו:
{{ח:תתת}} 0.75 (B + A) - A
{{ח:תת}} לעניין זה –
{{ח:תת|סוג=הגדרה}} A = סכומים שחולקו בחלוקות קודמות לאחר יום התחילה, בין אם הופחתו מהדוחות הכספיים ובין אם לאו;
{{ח:תת|סוג=הגדרה}} B = עודפים.

{{ח:סעיף|4א|החזר צרכנים|תיקון: תשע״ד}}
{{ח:ת}} חברה רשאית להחליט, בהסכמת בעלי מניותיה, לבצע החזר כספי לצרכניה מתוך הרווחים המותרים לחלוקה; החליטה חברה על החזר כאמור יבוצע ההחזר לכלל הצרכנים באופן שווה פרט לצרכן גדול, כהגדרתו {{ח:חיצוני|כללי תאגידי מים וביוב (תעריפים לשירותי מים וביוב והקמת מערכות מים או ביוב)|בכללי התעריפים}}, שיהיה זכאי להחזר כאמור במכפלה של 60; לעניין זה, ”צרכן“ – מי שרשום כצרכן בספרי החברה במועד ביצוע ההחזר.

{{ח:סעיף|5|תחולה}}
{{ח:ת}} כללים אלה יחולו על כל בקשה לחלוקה שתאושר לאחר תחילתם.

{{ח:חתימות|כ״ח באדר ב׳ התשע״ד (30 במרס 2014)}}
* '''אלכסנדר קושניר'''
יושב ראש מועצת הרשות הממשלתית למים ולביוב
{{ח:סוגר}}
{{ח:סוף}}
[[קטגוריה:בוט חוקים]]